6. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. 416/350 της 14 Μαρτ./4 Απρ.  1985 (ΦΕΚ Β' 182) Ασφάλιση στον Κλάδο Παροχών Ασθενείας και Μητρότητας σε είδος του Ι.Κ.Α. των ασφαλισμένων του Κλάδου Αυτοτελώς Απασχολουμένων, Ελευθέρων και Ανεξαρτήτων Επαγγελματιών. Έχοντας υπόψη: α)Τις διατάξεις της παρ. 5 του άρθρ. 11 του Νόμ. 1422/1984 (ΦΕΚ 27/13.3.84 τ.Α'). β)Τις διατάξεις των άρθρ. 25 (παρ. 1) και 37 (παρ. 1) του Α.Ν. 1846/51, όπως ισχύουν σήμερα. γ)Τις διατάξεις του άρθρ. 9 του Π.Δ. 574/82 (ΦΕΚ 104/Α/30.8.82). δ)Τη γνώμη του Διοικητικού Συμβουλίου του Ι.Κ.Α., που διατυπώθηκε κατά συνεδρίαση του 62/συν 4/11.2.85), αποφασίζουμε: 1.Την υπαγωγή στην ασφάλιση του Κλάδου Παροχών Ασθενείας και Μητρότητας σε είδος του Ι.Κ.Α. των ήδη ασφαλισμένων στον Κλάδο Αυτοτελώς Απασχολουμένων, Ελεύθερων και ανεξαρτήτων Επαγγελματιών, καθώς και των μελών οικογένειάς τους. 2.Η έκταση και το ύψος των παροχών ασθενείας σε είδος, καθώς και οι προϋποθέσεις χορηγήσεως αυτών είναι ίδιες με εκείνες που προβλέπονται και για τους ασφαλισμένους του Ιδρύματος, στον ίδιο Κλάδο. 3.Για τον υπολογισμό των ασφαλιστικών εισφορών για τον παραπάνω Κλάδο Ασθενείας ορίζεται το τεκμαρτό ημερομίσθιο της 11ης ασφαλιστικής κλάσης του Ι.Κ.Α. όπως αυτό ισχύει κάθε φορά. 